**RAZDJEL: 109 Ministarstvo pravosuđa, uprave i digitalne transformacije**

**GLAVA: 10975 Županijsko državno odvjetništvo u Rijeci**

**AKTIVNOST: A640000-progon počinitelja kaznenih i kažnjivih djela i zaštita imovine RH pred županijskim sudovima i upravnim tijelima**

**RKP – 3654**

**OBRAZLOŽENJE POSEBNOG DIJELA**

**FINANCIJSKOG PLANA 2025.-2027.**

**IZVOR 11**

**Rashodi za zaposlene (31)**

U okviru ove skupine za 2025. godinu planirana su sredstva u iznosu od 1.486.807,00 EUR, 81,10 % u odnosu na ukupni plan, za 2026. godinu u iznosu od 1.504.183,00 EUR, 80,40 % u odnosu na ukupni plan i za 2027. godini u iznosu od 1.479.556,00 EUR, 81,00 % u odnosu na ukupni plan, a koja se odnose na rashode za zaposlene.

U 2025. godini od ukupno predviđenog iznosa, za bruto plaće, uključujući aktivna i pasivna dežurstva, planirano je 1.213.401,00 EUR te doprinose na zdravstveno osiguranje 199.056,00 EUR. U Županijskom državnom odvjetništvu u Rijeci trenutno je zaposlenih 13 dužnosnika i 26 službenika i namještenika uz napomenu da je u tijeku natječaj za zapošljavanje 2 državnoodvjetnička savjetnika, a u planu je zapošljavanje upražnjenog radnog mjesta vozača i dodatno 1 zapisničara. U 2026. godini planirano je 1.221.663,00 EUR za bruto plaće i 200.420,00 EUR za doprinose na zdravstveno osiguranje te u 2027. godini 1.235.804,00 EUR za bruto plaće i 202.752,00 EUR za doprinos za zdravstveno osiguranje, koji iznosi su na bazi broja ukupno zaposlenih u odnosu na 2024. godinu.

U 2025. godini planirano je plaćanje doprinosa za mirovinsko osiguranje u iznosu od 35.350,00 EUR za 2 dužnosnika, koji doprinos se odnosi na beneficirani staž zamjenika koji su radili na poslovima istrage u periodu od 2011. do 2018. godine. U 2026. godini planiran je iznos od 42.100,00 EUR za 3 dužnosnika, također za prethodno navedeni beneficirani staž.

Na ostale rashode za zaposlene u 2025. godini planiran je iznos od 39.000,00 EUR, a izračun se temelji na trenutno ugovorenim pravima. To se odnosi na nagradu za uskrsne blagdane, regres i božićnice (28.000,00 EUR), 1.870,00 EUR na 3 jubilarne nagrade, 2 rođenja djeteta, 10 dara za djecu, 2 pomoći zbog dugotrajnog bolovanja, 2 otpremnine, 5 pomoći zbog smrti. U 2026. godini planiran je iznos od 40.000,00 EUR te u 2027. godini iznos od 41.000,00 EUR, koji su na bazi broja zaposlenih u 2024. godini te svih prethodno navedenih kategorija.

**Materijalni rashodi (32)**

U okviru ove skupine planirana su ukupna sredstva u iznosu od 322.096,00 EUR u 2025. godini (17,60 % u odnosu na ukupni plan), 334.796,00 EUR u 2026. godini (17,90 % u odnosu na ukupni plan) te 343.026,00 EUR u 2027. godini (18,80 % u odnosu na ukupni plan).

U 2025. godini od ukupno planiranog iznosa od 322.096,00 EUR, iznos od 34.000,00 EUR odnosi se na naknade za prijevoz što uključuje izračun na bazi zaposlenih (javni prijevoz i prijevoz po prijeđenom kilometru u skladu s Kolektivnim ugovorom). U 2026. i 2027. godini planirani su iznosu od po 35.000,00, odnosno 36.000,00 EUR, a baza za izračun je stanje zaposlenih i eventualno povećanje cijena prijevoza u narednim godinama.

Značajnije financijsko odstupanje u odnosu na prethodne godine odnosi se na energiju za koju je planirano po 37.000,00 EUR za 2025., 39.000,00 EUR za 2026. i 40.000,00 EUR za 2027. godinu. Naime, zbog preseljenja Županijskog državnog odvjetništva u Rijeci 2022. godine u novi poslovni prostor koji je znatno veći u odnosu na prethodni, kao i eventualnog povećanja cijena energenata u predstojećim godinama, troškovi električne energije i plina za centralno grijanje znatno su povećani. Dio troškova energije odnosi se i na gorivo za službeno vozilo. Također, u skladu sa sklopljenim ugovorom o najmu poslovnog prostora Županijsko državno odvjetništvo u Rijeci u obvezi je, razmjerno površini prostora koji koristi, podmirivati troškove tekućeg održavanja zgrade. U skladu s navedenim planirane usluge tekućeg i investicijskog održavanja od 7.000,00 EUR za 2025., 8.000,00 EUR za 2026. i 9.000,00 EUR za 2027. godinu najvećim dijelom se odnose upravo na troškove tekućeg održavanja poslovnog prostora i dijelom za redovni servis službenog vozila. Isto tako, planirano je 17.000,00 EUR za 2025., 19.000,00 EUR za 2026. i 20.000,00 EUR za 2027. godinu za usluge telefona i pošte, a nešto veći iznos planiranih sredstava odnosi se na veći trošak usluga fiksne telefonije koji je također u izravnoj vezi s preseljenjem u novi, veći poslovni prostor te znatno veće cijene poštarine prema novom Okvirnom sporazumu za poštanske usluge, odnosno pojedinačnom ugovoru. Planirani rashod koji se također odnosi na poslovni prostor su i komunalne usluge u iznosu od 12.000,00 EUR za 2025., 13.000,00 EUR za 2026. godinu i 14.000,00 EUR za 2027. godinu što uključuje potrošnju vode, odvoz komunalnog otpada (1.200,00 EUR godišnje), komunalnu naknadu i naknadu za uređenje voda (6.200 EUR godišnje).

Veći iznos planiranih sredstava u okviru ove skupine odnosi se i na intelektualne usluge i to po 150.000,00 EUR za 2025., 2026. i 2027. godinu. To su usluge koje se odnose na vještačenja, odvjetničke usluge i usluge prijevoda, a vezano uz kaznene postupke iz nadležnosti Županijskog državnog odvjetništva u Rijeci. Posebno se napominje da ovi rashodi iz godine u godinu rastu uzimajući u obzir prethodne godine i ukupna sredstva koja su potrebna. Isto tako, povećane su i naknade za rad odvjetnika zbog čega su računi znatno veći u odnosu na prethodne godine.

U odnosu na ostale pozicije materijalnih rashoda u 2025., 2026. i 2027. godini za uredski materijal i ostale materijalne rashode planirano je 25.000,00, 27.000,00 i 28.000,00 EUR. U okviru ove pozicije uključeni su troškovi uredskog materijala, literature (pretplata IUS-info, stručni časopisi, knjige), materijal i sredstva za čišćenje i održavanje te higijenske potrebe. Zbog povećanja cijena prethodno navedenog, planirani iznosi po godinama su veći u odnosu na prethodne.

Za službena putovanja planirana su sredstva u iznosu od 10.000,00 EUR u 2025. godini te po 11.000,00 EUR u 2026. i 2027. godini, a odnose se na dnevnice te većim dijelom na smještaj zbog obveznog sudjelovanja dužnosnika na 2 Stručna skupa Državnog odvjetništva Republike Hrvatske, kaznenog i građansko-upravnog odjela te Savjetovanje glavnog državnog odvjetnika sa županijskim i općinskim državnim odvjetnicima te smještaj za stručne seminare u organizaciji Pravosudne akademije.

U 2025., 2026. i 2027. godini sredstva u iznosu od po 1.500,00 EUR za stručno usavršavanje zaposlenika planirana su za sudjelovanje dužnosnika na seminarima. Iznosi su veći obzirom da prethodnih godina planirani manji iznosi nisu bili dostatni. Iznosi od 500,00 EUR u 2025. godini te po 600,00 EUR u 2026. i 2027. godini za materijal i dijelove za tekuće održavanje planirana su za održavanje službenog vozila. Iznosi od po 1.500 EUR za sitni inventar i auto gume planirani su za nabavu auto guma za službeno vozilo i eventualnu nabavu sitnog inventara. Prema Pravilniku o radnoj odjeći i obući Županijskog državnog odvjetništva u Rijeci planirano je po 266,00 EUR za nabavu radne odjeće i obuće za 2 namještenika. Veća planirana sredstva od po 5.500,00 EUR za usluge promidžbe i informiranja odnose se na objavu natječaja i oglasa u Narodnim novinama, a budući da su cijene objave znatno veće u odnosu na prethodne godine te na druge usluge informiranja. Iznosi od po 9.000,00, 10.000,00 i 11.000,00 EUR na poziciji zakupnina i najamnina planirana su za zakup parkirnog mjesta za službeno vozilo (240,00 EUR godišnje) te za najam uređaja za ispis (prema sklopljenom ugovoru paušalni iznos za najam 8 uređaja i ispis po broju stranica preko broja stranica uključenih u najam). Računalne usluge odnose se na naknade za korištenje e-servisa FINA-e (e-račun, e-plaćanje), u iznosima od 200,00 (2025. g.), 250,00 (2026. g.) i 300,00 (2027. g.) EUR, a iznosi od 1.000,00 (2025. g.), 1.100,00 (2026. g.) i 1.200,00 (2027. g.) EUR na poziciji ostalih usluga odnose se na usluge pri registraciji službenog vozila, usluge pranja službenog vozila te usluge uvezivanja (glavne knjige, dnevnika knjiženja i analitičkih konta) . Iznosi od 600,00 (2025. g.), 700,00 (2026. g.) i 800,00 (2027. g.) EUR na poziciji naknade troškova osobama izvan radnog odnosa planirani su za putne troškove svjedoka koji pristupaju po pozivu dužnosnika u okviru vođenja kaznenih postupaka. Za ostale nespomenute rashode poslovanja planirano je po 6.850,00 EUR, a odnosi se na premije osiguranja za službeno vozilo, reprezentaciju, pristojbe i naknade: za naknadu zbog neispunjenja kvote zapošljavanja invalida, RTV pristojbu, troškove sudskih postupaka i to za postupke iz nadležnosti građansko-upravnog odjela, odnosno očevide i vještačenja u okviru sudskih postupaka te ostale nespomenute rashode poslovanja kao što su troškovi izdavanja certifikata za službene iskaznice, usluge prijevoza pokojnika u okviru kaznenih postupaka. U 2025. godini prema Zakonu o plaći i drugim materijalnim pravima pravosudnih dužnosnika planirani su sistematski pregledi dužnosnika. Prema ugovorenom pravu za tu namjenu planirano je 2.080,00 EUR (za 13 dužnosnika po 160,00 EUR). Ostatak planiranog iznosa odnosi se na troškove zdravstvenih pregleda okrivljenika u okviru kaznenih postupaka. Također, u 2026. (2.880,00 EUR) i 2027. godini (3.360,00 EUR) planirani su sistematski pregledi službenika i namještenika te dužnosnika prema važećim propisima, a ostatak iznosa planirano je za troškove zdravstvenih pregleda okrivljenika u okviru kaznenih postupaka.

**Financijski rashodi (34)**

U okviru ove skupine planirana su ukupna sredstva u iznosu od 21.800,00 EUR u 2025. godini (1,20 % u odnosu na ukupni plan), 27.610,00 EUR u 2026. godini (1,50 % u odnosu na ukupni plan) te 980,00 EUR u 2027. godini (0,10 % u odnosu na ukupni plan).

U 2025. godini od ukupno planiranog iznosa, iznos od 20.500,00 EUR odnosi se na zatezne kamate. Te kamate odnose se na zakašnjenje u plaćanju beneficiranog staža za dva dužnosnika kojima se planira uplata doprinosa na mirovinsko osiguranje i to od svakog pojedinog mjeseca do isplate (period od 2013.-2018.). Također, od ukupno planiranog u 2026. godini, iznos od 26.500,00 EUR odnosi se na istu osnovu kao što je prethodno navedeno. Iznos od 400,00 EUR u 2025. godini, iznos od 210,00 EUR u 2026. godini i iznos od 30,00 EUR u 2027. godini u okviru ove skupine planirani su za kamate za primljene zajmove od trgovačkih društava zbog ispunjenja obveza iz ugovora o financijskom leasingu za kupnju službenog vozila (otplata kamate). Iznosi od po 900,00 EUR u 2025., 2026. i 2027. godini planirani su za usluge platnog prometa i odnose se na plaćanje računa poslovne banke u kojoj Županijsko državno odvjetništvo u Rijeci ima otvoren žiro račun.

**Rashodi za nabavu proizvedene dugotrajne imovine (42)**

U okviru ove skupine planirana su ukupna sredstva u iznosu od 3.930,00 EUR u 2025. godini (0,30 % u odnosu na ukupni plan), 4.255,00 EUR u 2026. godini (0,30 % u odnosu na ukupni plan) te 2.150,00 EUR u 2027. godini (0,20 % u odnosu na ukupni plan).

Planirana sredstva za svaku navedenu godinu odnose se na obveze iz ugovora o financijskom leasingu za kupovinu službenog vozila (otplatu glavnice).

**IZVOR 31**

Vlastiti prihodi ostvaruju se od preslika kaznenih spisa te je planirano po 700,00 EUR u 2025., 2026. i 2027. godini (pozicija 3221 Uredski materijal i ostali materijalni rashodi).

Rijeka, 6. studenog 2024.